การเตรียมข้าว วิธีเพิ่มความอร่อย
จำไว้ว่าสัดส่วนสำหรับการหุงข้าวคือ “ข้าวหนึ่งส่วน น้ำสองส่วน” ดังนั้นถ้าคุณใช้ข้าวสารหนึ่งถ้วย คุณก็ควรใช้น้ำสองถ้วย ข้าวสารหนึ่งถ้วยนั้นพอที่จะเสิร์ฟได้ 2 ที่ หากทานกันหลายคน คุณก็ต้องเพิ่มปริมาณข้าวและน้ำ ตามสัดส่วนที่ได้บอกไว้ข้างต้น คุณต้องแน่ใจว่าหม้อที่ใช้มีความจุเพียงพอกับปริมาณข้าวและน้ำที่คุณใช้ คุณจะเลือกใช้หม้อประเภทไหนก็ไม่ได้ส่งผลต่อการหุงข้าวมากนัก แต่คุณควรจะใช้หม้อที่มีฝาปิดที่พอดี ใส่น้ำมันมะกอก น้ำมันถั่วลิสง หรือน้ำมันชนิดอื่นๆ ลงไปในหม้อ 1 ช้อนโต๊ะ หากคุณหุงข้าวปริมาณมาก ก็ให้ใส่น้ำมันลงไปเพิ่ม เปิดไฟปานกลาง ให้น้ำมันค่อยๆ ร้อน จากนั้นใส่ข้าวลงไปในหม้อ คลุกเคล้าให้แน่ใจว่าน้ำมันโดนข้าวอย่างทั่วถึง เมื่อถึงขั้นตอนนี้เม็ดข้าวจะดูใส ถ้าอยากได้ข้าวที่แห้งและแข็งขึ้น ให้ผัดต่ออีกหน่อย หลังจากนั้นไม่นานข้าวจะเปลี่ยนจากสีใสเป็นสีขาวขุ่น เติมน้ำและคนเบาๆ ให้ทั่ว โดยให้น้ำท่วมข้าว จากนั้นให้หมั่นคนจนกระทั่งน้ำเดือด เมื่อข้าวเดือดแล้ว หรี่ไฟให้อ่อนที่สุด ควรบิดปุ่มปรับความร้อนให้ต่ำที่สุดเท่าที่คุณจะสามารถทำได้ จากนั้นปิดฝาหม้อ ตั้งทิ้งไว้โดยไม่ต้องเปิดฝาหม้อเพื่อให้ข้าวระอุ สักประมาณ 15-20 นาที หากทิ้งไว้นานกว่านี้ ก้นหม้ออาจจะไหม้ได้ ห้ามเปิดฝาเด็ดขาด! ขั้นตอนนี้สำคัญมากเพราะเป็นขั้นตอนการ “หุง” หลังจากตั้งทิ้งไว้ ให้ปิดเตา พักหม้อข้าวโดยปิดฝาไว้ เท่านี้ก็พร้อมเสิร์ฟแล้ว แต่ควรพักไว้อีกอย่างน้อย 30 นาที อร่อยกับข้าวสวยร้อนๆ ได้เลย! หม้อหุงข้าวจะทำให้ได้ข้าวสวยที่สมบูรณ์แบบ ถ้าคุณทานข้าวบ่อย ๆ ก็ควรซื้อติดบ้านไว้สักใบ จะทำให้ชีวิตของคุณง่ายขึ้นอย่างเหลือเชื่อ ข้าวแต่ละชนิดจะเข้ากันได้ดีกับอาหารในเมนูที่แตกต่างกัน การเลือกซื้อข้าวนั้น ควรจะขึ้นอยู่กับเมนูอาหารที่คุณทำ ข้าวต่างชนิดจะมีคุณสมบัติที่แตกต่างกัน อาจจะแห้งกว่าหรือแฉะกว่า มีรสชาติที่ไม่เหมือนกัน หรือมีสารอาหารมากน้อยไม่เท่ากัน ตัวอย่างเช่น ข้าวบาสมาตินั้น เมื่อหุงแล้วจะมีลักษณะแห้งแต่ข้าวหอมมะลินั้นจะนุ่มกว่ามาก ถ้าคุณไม่อยากให้ข้าวแฉะมากนัก ก็ให้นำข้าวไปซาวก่อนนำมาหุง การซาวข้าวจะช่วยล้างแป้งบางส่วนออกไปและทำให้ได้ข้าวที่นุ่มกำลังดี การแช่ข้าวในน้ำอุ่นก่อนนำไปหุงจะช่วยให้ข้าวสวยที่ได้ไม่แฉะหรือแข็งจนเกินไป เทน้ำอุ่นลงไปในข้าวให้ท่วมและแช่ทิ้งไว้ ข้าวเมล็ดยาว 1 ถ้วย ต้องใช้น้ำประมาณ 1 ถ้วยครึ่ง ข้าวกล้องต้องใช้น้ำอย่างน้อย 2 ถ้วยหรือมากกว่านั้น ส่วนข้าวเมล็ดสั้นต้องใช้น้ำน้อยกว่ามาตรฐานเพื่อที่จะให้ข้าวที่หุงนั้นออกมาน่ารับประทานในครั้งแรก เมื่อคุณเห็นว่าข้าวที่หุงเสร็จเป็นอย่างไร ก็ควรปรับปริมาณน้ำในการหุงครั้งต่อๆ ไป เพื่อเพิ่มรสชาติเล็กน้อย แนะนำให้ใส่เครื่องเทศต่างๆ ลงไปในหม้อ ก่อนที่จะปิดฝาหม้อเพื่อจะหุงข้าวและคนให้ทั่ว เครื่องเทศที่แนะนำคือ เกลือเซอเลอรี่, กระเทียมป่น, ผงกะหรี่, หรือผงโรยข้าว
ใช้น้ำในปริมาณที่พอเหมาะ. ใส่น้ำมัน. ใส่ข้าว. ในขณะที่หม้อกำลังร้อนจัด ให้คนไปเรื่อยๆ. เติมน้ำและทิ้งไว้ให้เดือด. หรี่ไฟ. ตั้งทิ้งไว้. พักข้าวให้เย็น. เสร็จเรียบร้อย. ใช้หม้อหุงข้าว. เลือกข้าวให้ดี. ซาวข้าว. แช่ข้าวก่อนนำไปหุง. ปรับปริมาณน้ำให้เหมาะกับข้าว. หุงข้าวกับเครื่องเทศ.
https://www.wikihow.com/Make-Steamed-Rice https://www.wikihow.com/Make-Steamed-Rice
Preparing the Rice Making it Better